Document ID: /fineweb-2-swissfilter-quality_10-filterrobots/filtered/03745.jsonl.gz/42

ไม่มีใครคุยกูพูดคนเดียวก็ได้ ถถถถ ไปอ่านมาแล้ว 10 ตอน สนุกใช้ได้เลยนะ ที่ชอบคือภาษาดีเกินคาดเนี่ยแหละ ลองรีวิวสั้นๆ นะ
เรื่อง : จอมยุทธ์สุดเลเวล
ผู้แต่ง : Analogy
จำนวนตอนที่อ่าน : 10
เรื่องแรกที่จะติคือชื่อเรื่อง รู้สึกว่ามันไม่ค่อยดึงดูดเท่าไหร่ ไม่แน่ใจว่าสุดเลเวลคืออะไร เพราะอ่านดูแล้วมันไม่ใช้นิยายแนวเกม แต่ด้านเนื้อเรื่องเนี่ยต้องบอกว่าสนุก แปลกใหม่ทีเดียว (ที่ว่าแปลกใหม่เนี่ยเพราะไม่ค่อยได้อ่านแนวย้อนเวลาอะไรแบบนี้ ก็ไม่รู้หรอกนะว่ามันแปลกใหม่จริงหรือเปล่า) รวมไปถึงสำนวนบรรยายที่ดีเยี่ยม เหนือกว่าไอ้คุณหมี "เอานี่ไปกินสะ" แบบนรกกับสวรรค์เลยทีเดียว
เนื้อเรื่องก็ประมาณว่า มีนักมวยบ้านนอกฝีมือธรรมดาๆ คนหนึ่งชื่อไอ้สอง มันไปชกมวยแล้วถูกอัดตายคาเวที (ตอนแรกก็คิดนะว่าเวอร์ไปรึเปล่า แต่พออ่านที่นักเขียนปูเรื่องมาเรื่อยๆ มีการสอดแทรกมุมมองทางสังคม และเบื้องลึกเบื้องหลังเกี่ยวกับวงการนักมวยไทย ก็พอจะทำให้เชื่อได้ว่ามันคงมีนักมวยที่โดนต่อยตายคาเวทีจริง) แล้วทีนี้เรื่องก็เริ่มที่ไอ้สองตื่นขึ้นมาในสภาพเละเทะ แต่ไม่ได้อยู่ในร่างเดิมละ กลับไปโผล่อยู่ในร่างของคนปัญญาอ่อนบ้าใบ้คนหนึ่งที่โดนใครก็ไม่รู้ซ้อมจนยับ โชคยังดีที่มีแม่เฒ่าคนหนึ่งมาตามหามันจนเจอ เอาไปรักษาจนหาย แต่ไอ้สองก็ยังคงแกล้งทำเป็นใบ้ ทำตัวโง่ๆ ไปก่อนเพื่อที่จะเรียนรู้ว่าโลกที่มันอยู่เป็นโลกประเภทไหนกันแน่
สรุปคือเป็นโลกแบบหนังจีนกำลังภายในทั่วไปอะ มีวรยุทธ์ จอมยุทธ์ สำนักคุ้มภัย ที่แปลกหน่อยก็คงเป็นชื่อตัวละครและชื่อสำนักเนี่ยตั้งเป็นภาษาไทยหมด (แบบแม่เฒ่าชื่อจำปา เมืองชื่อมังกรเขียว อะไรงี้) แต่เซ็ตติ้งคือจีนมาก แบบบ้านเมืองเสื้อผ้าหน้าผมทรงจีน คำพูดคำจาก็มีสำนวนจีนแบบหนังกำลังภายใน เรื่องก็ดำเนินไปเรื่อยๆ พระเอกก็โดนคนแกล้งบ้างเพราะคิดว่ามันปัญญาอ่อน (พระเอกก็ปล่อยให้มันแกล้งไป ไม่มีอะไรรุนแรง) แต่จุดเด่นของความปัญญาอ่อนคือ คนอื่นก็จะเชื่อใจมัน ชอบเอาเรื่องที่ไม่อยากให้คนอื่นรู้มาระบายใส่ เพราะคิดว่าพระเอกแม่งไม่รู้เรื่องรู้ราวอะไร มีอยู่ตอนหนึ่งระหว่างโดนใช้ให้ไปตักน้ำ พระเอกก็เจอชุดชั้นในผู้หญิงลอยมา ผู้หญิงที่ตามมาเก็บชุดชั้นในก็ไม่ค่อยอายพระเอกเท่าไหร่ เพราะคิดว่ามันเป็นแค่คนบ้าคนนึง แต่ความจริงพระเอกแม่งเก็บเอาไปชักว่าว แล้วก็โดนแม่เฒ่าจับได้ แม่เฒ่าเป็นผู้มีวิชาแพทย์ก็เลยใช้พลังกรุยจุด ตรวจสอบพบว่าพลังความเงี่ยนของพระเอกที่สะสมอยู่ในตัวเนี่ยอาจฆ่ามันได้เลย ต้องสะกดพลังเงี่ยนเอาไว้จนกว่าจะได้เจอตัวเซียนที่มีความสามารถในการสลายพลังเงี่ยนมาช่วยแก้ไข (และไอ้เซียนนี่ก็เร้นกายหายไปปลีกวิเวกตามสเต็ปหนังจีน) แล้วจากนั้นไอ้พระเอกก็ได้รับมอบหมายให้ตามขบวนของสำนักคุ้มภัยเจ้าหนึ่งไปส่งของ พระเอกก็ได้ต่อสู้ เริ่มมีคนไว้ใจ แล้วพระเอกก็เริ่มพูดออกมาบ้าง (ไม่ใบ้แล้ว)
เอาเรื่องที่ไม่ชอบก่อน จุดด้อยของเรื่องนี้แบบที่เห็นกันชัดๆ คือเรื่อง infodump นักเขียนพยายามยัดเรื่องราวของโลกใบใหม่ผ่านปากของตัวละครออกมามากเกินจนมันดูตลก 1. ไอ้บ้าที่ไหนจะมาพล่ามสอนเรื่องนั้นเรื่องนี้ยังกะ npc ตัวแรกๆ ในเกมออนไลน์ mmorpg 2. อย่าลืมว่าร่างที่พระเอกมาสิงแม่งเป็นคนปัญญาอ่อน ถ้าจะมีใครอดทนอธิบายเรื่องนั้นเรื่องนี้ให้คนปัญญาอ่อนฟังแบบละเอียดยิบ มันก็คงต้องเป็นคนปัญญาอ่อนกว่าอะ
เรื่องที่ชอบก็คือการใช้ภาษา สำนวนสวย คำผิดหาไม่เจอ อ่านแล้วรู้สึกว่าเป็นคนมีการศึกษามาเขียนหนังสือ ประเด็นที่สอดแทรกเข้ามาในเรื่องก็มีความนุ่มลึก เช่นเรื่องการปากกัดตีนถีบของเด็กในชนบท (อย่างพระเอก ที่ต้องชกมวยหาเลี้ยงชีพ) เรื่องความเหลื่อมล้ำของชนชั้น พูดถึงขนาดที่ว่าพระเอกจบ กศน. มาด้วย เออ อ่านแล้วรู้สึกว่าได้อะไรมากกว่าความสนุก ขอชมเชยครับ